सीडब्ल्यूजी घोटाला : कई जगहों पर सीबीआई के छापे  
सीबीआई ने शुक्रवार को राष्ट्रमंडल खेलों के आयोजन में हुई अनियमितता के सिलसिले में राजधानी दिल्ली में कई ठिकानों पर छापेमारी की।
केंद्रीय जांच ब्यूरो (सीबीआई) ने शुक्रवार को राष्ट्रमंडल खेलों के आयोजन में हुई अनियमितता के सिलसिले में राजधानी दिल्ली में कई ठिकानों पर छापेमारी की।  सीबीआई के एक अधिकारी ने आईएएनएस से कहा, "छापेमारी जारी है लेकिन हम स्थानों और कार्यालयों के बारे में जानकारी नहीं दे सकते।" खेलों के आयोजन में बड़े पैमाने पर भ्रष्टाचार के आरोप लगे हैं। भ्रष्टाचार के आरोप में आयोजन समिति के पूर्व अध्यक्ष सुरेश कलमाडी के सहयोगी शेखर देवरुखकर को 11 फरवरी को गिरफ्तार किया जा चुका है।